Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**PARUOJO RAJONO ŽEIMELIO DARŽELIO-DAUGIAFUNKCIO CENTRO „ĄŽUOLIUKAS“**

(švietimo įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**ALINOS JOKIMČIENĖS**\_\_\_\_\_\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**METŲ VEIKLOS ATASKAITA**

2021 m. Nr. \_\_\_\_\_\_\_\_

(data)

\_\_\_\_\_\_\_\_Žeimelis\_\_\_\_\_\_\_\_\_

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  **Strateginiai 2019-2021 m. tikslai ir uždaviniai:**1. **Tikslas** – užtikrinti kokybišką ugdymą (si), saugią ir sveiką aplinką.

**Uždaviniai**:* 1. 1.1. Kokybiškai įgyvendinti ikimokyklinio ir priešmokyklinio ugdymo programas.
	2. 1.2. Tobulinti vadovų ir pedagogų kompetencijas.
	3. 1.3. Ugdyti sveikos gyvensenos principus, sudarant vaikams sąlygas sveikai ir saugiai gyventi.
	4. 2. **Tikslas** – teikti švietimo ir kultūrines paslaugas teikimas bendruomenei jas plėtojant
	5. **Uždaviniai**:
	6. 2.1. Užtikrinti kokybiškų kultūros paslaugų teikimą.
	7. 2.2. Plėsti kultūros darbuotojų kompetencijas.
	8. 2.3. Viešinti įstaigos veiklą.

**2021/2022 m.m. veiklos tikslai:**1. Modernus ir kokybiškas ugdymas(is), užtikrinant saugią ir sveiką aplinką
2. Kultūros prieinamumo visoms visuomenės grupėms didinimas
3. Gerinti darželio-daugiafunkcio centro materialinę bazę.

2021 m. veikla buvo vykdoma vadovaujantis Pakruojo rajono Žeimelio darželio-daugiafunkcio centro „Ąžuoliukas“ 2019-2021 m. strateginiu veiklos planu, patvirtintu 2019-01-04 bei 2020-2021 ir 2021-2022 m.m. veiklos planais. Įgyvendinant strateginius ir 2021 metų tikslus buvoteikiamos kokybiškos, prieinamos ir gyventojų poreikius atitinkančios švietimo ir kultūros paslaugos. Įgyvendinant ikimokyklinio ugdymo programą „Mažieji žingsneliai“ kokybišką ugdymą gavo 43 ugdytiniai. Vaikų pasiekimų vertinimas buvo vykdomas pagal ugdymosi pažangą nusakančius žingsnius. Pagal priešmokyklinio ugdymo programą ugdėsi 12 vaikų. 2021-09-01 duomenimis įstaigoje ugdomi 11 priešmokyklinio amžiaus vaikų ir 57 ikimokyklinio amžiaus vaikai. Mokykliniu autobusu pavėžėjami 32 vaikai, gyvenantys toliau nei 3 km nuo įstaigos. Logopedo pagalba buvo teikiama 15 vaikų. Sudaryta trišalė švietimo pagalbos teikimo sutartis regos sutrikimą turinčiam vaikui 2021-12-13 Nr. MTPS-104 su Lietuvos aklųjų ir silpnaregių ugdymo centru. Vykdomos nuotolinės konsultacijos. Pedagogams dirbti su vaikais, turinčiais didelius ir labai didelius spec. poreikius padeda mokytojo padėjėja (1 etatas).2021 m. visi pedagogai tobulino kvalifikaciją vidutiniškai po 5-6 d. Dauguma mokymų ir seminarų buvo nemokami. Pedagogai, vadovaudamiesi įstaigos strateginiais ir veiklos planais „Mokytojų profesinio tobulėjimo modelio“ pagrindu parengė asmeninius profesinio tobulėjimo planus. Didžiausias dėmesys buvo skiriamas kompetencijų, susijusių su patirtiniu ugdymu (STEAM), darbu su spec.poreikių, elgesio-emocijų sutrikimų turinčiais vaikais, fizinės veiklos pritaikymu, kūrybiško ir pozityvaus ugdymo kompetencijų tobulinimui. Dauguma mokymų vyko nuotoliniu būdu [www.pedagogas.lt](http://www.pedagogas.lt) , VŠĮ „Vaiko labui“, „Mokymosi mokykla“ platformose, Lietuvos vaikų ir jaunimo centro, Lietuvos aklųjų ir silpnaregių mokymo centro nuotoliniuose mokymuose.Mokyklos direktorė Alina Jokimčienė nuo 2020 m. rugsėjo 1 d. mokosi Mykolo Romerio universitete magistro studijose „Lyderystė ir pokyčių valdymas“. 2021 m. išklausė mokymų kursą „Švietimo darbuotojų ir vadovų, dirbančių pagal darbo sutartis, kasmetinės veiklos vertimas“ tobulino lyderystės, organizacijos valdymo ir socialines kompetencijas, studijavo viešojo sektoriaus reformų politiką, dalyvavo kūrybinėje mokytojų stovykloje „Kvėpuok gyvenimą“. Pavaduotoja ugdymui Laima Karpavičiūtė dalyvavo NŠA organizuotose „Ikimokyklinio, priešmokyklinio ugdymo programas vykdančių mokyklų įsivertinimo konsultantų mokymuose“ ir tobulino įstaigos vertinimo ir įsivertinimo kompetencijas, gilino žinias NVŠ organizavimo klausimais, domėjosi Mokinių registro ir ŠVIS naujovėmis, baigė neformaliosios švietimo lyderystės programos modulį „Lyderis besimokančioje organizacijoje“.2020/2021 m.m. veiklos plane vienas iš uždavinių buvo skatinti vaikų fizinį aktyvumą. Įstaigos vaikai dalyvavo Lietuvos tautinio olimpinio komiteto  ir Respublikinės ikimokyklinio ugdymo kūno kultūros pedagogų asociacijos  RIUKKPA organizuojamame **Lietuvos ikimokyklinio ugdymo įstaigų projekte „Lietuvos mažųjų žaidynės 2021“. Įsitraukėme į Lietuvos masinio futbolo asociacijos organizuojamą projektą „Futboliukas“. Gauta sportinio inventoriaus už 240 eurų. Vaikai, kaip ir kasmet, dalyvavo „Sveikatiados“ projekte. Buvo vykdoma ES paramos programa „Vaisių ir daržovių bei pieno produktų vartojimo skatinimas vaikų ugdymo įstaigose“.****2021 m. vykdėme Pakruojo rajono savivaldybės remiamą aplinkosauginį švietimo projektą „Skaitom žalią gamtos knygą“. Už gautą 600 eurų sumą buvo įrengta nauja žalioji edukacinė erdvė – vaistinių ir prieskoninių augalų pakeltos lysvės, įrengtas lauko laistymas, nupirkti sodo įrankiai vaikams bei mikroskopai tyrinėjimui.****2021 m. įstaigoje įsikūrė Atvira jaunimo erdvė „ŽAJE“, kurios tikslas –** suteikti jaunuoliams socialines kompetencijas, skatinti aktyvų įsitraukimą į bendruomenines bei visuomenines veiklas, įsiklausyti į kiekvieno jaunuolio norus bei padėti realizuoti kilusias idėjas. Rugpjūčio 15 d. buvo suorganizuotas respublikinis jaunimo festivalis. Tradiciniame jaunimo renginyje „JAUNOSIOS ŽVAIGŽDUTĖS 2021“ Atviros jaunimo erdvės „ŽAJE“ iniciatyvinei grupei įteikta išskirtinė statulėlė ir mero padėka nominacijoje „Metų iniciatyva“, už aktyvų jaunų žmonių įtraukimą į visuomeninę veiklą, jų įgalinimą ir užimtumą bei atviros jaunimo erdvės įkūrimą. „ŽAJE“ dalyvavo Jaunimo reikalų departamento prie Socialinės apsaugos ir darbo ministerijos organizuotame Atvirųjų jaunimo erdvių veiklos projektų finansavimo 2022 metais konkurse ir teikė paraišką projektui „ŽAJE - nauja atvira erdvė jaunimo laisvalaikiui“, kurio sąmata 11 000 eurų. Projektas negavo finansavimo, tačiau nėra atmestas ir yra rezervinėje grupėje gauti finansavimą.**Nuo 2019 m. Žeimelio darželis-daugiafunkcis centras „Ąžuoliukas“ yra akredituotas kaip savanorius priimanti įstaiga. 2021 m. savanoriavo 5 savanoriai. Pirmo pusmečio 2 savanoriai kūrė ugdymo priemones, dekoracijas renginiams, sukūrė video filmuką „55-osios „Ąžuoliuko“ Kalėdos“ (galima pamatyti įstaigos svetainėje** [www.zeimelioddcazuoliukas.lt](http://www.zeimelioddcazuoliukas.lt) **). Antro pusmečio savanorės prisidėjo prie sportinių žaidynių pamokėlių organizavimo ir įstaigos festivalio „Mažųjų žaidynės 2021“ įgyvendinimo.****Darželis nuo 2020 m. aktyviai naudoja elektroninį dienyną „Mūsų darželis“.****Kultūros padalinys aktyviai vykdė savo veiklą. Moterų kvartetas „Raskila“, kuriam vadovauja Danutė Maižiuvienė, pasipildė naujais nariais. Kolektyvas su savo parengta programa birželio mėnesį dalyvavo Pasvalio rajone Joniškėlyje, Klovainiuose romansų vakare „Meilės laiškai“, rugsėjo mėnesį koncertavo Pasvalio rajone Meškalaukyje. Spalio mėnesį koncertavo Rozalimo kultūros namuose. Su kalėdine programa ansamblis pasirodė Pašvitinio kultūros skyriuje, surengė Kalėdinį koncertą Žeimelio DDC. Kultūros darbuotojos plėtė savo kompetencijas dalyvaudamos Lietuvos nacionalinio kultūros centro organizuotuose kultūros ir meno darbuotojams skirtuose mokymuose, tobulino skaitmeninio raštingumo kompetencijas.****2021 m. įstaigoje veikė du NVŠ dailės būreliai (vadovas V. Barakauskas). Sudarytos sąlygos veikti NVŠ šokių būreliui (vadovas D. Šeškus).**2021 m. centras 2 programai gavo 308 270 Eur., MK-104 200 Eur.. Vykdydama projektus pritraukė 10 600 Eur. („Skaitom žalią gamtos knygą“ - 600, „Priemonei vaikų lauko žaidimų aikštelės įrengimai“ - 10 000).  NVŠ - 4650 Eur, 2% - 485.37 Eur. Nemokamam maitinimui buvo skirta -2 734,50 Eur. 3 programai iš biudžeto buvo skirta 23 130 Eur. ir 516 Eur iš valstybės. Kreditorinis įsiskolinimas - 5101,89 Eur. Lyginant su 2021 m. padidėjo 3824,87 Eur. Didžiausią įsiskolinimo dalį sudaro komunalinės paslaugos (elektra, šildymas 3333,15 Eur), transporto išlaikymui 475,62, mitybos išlaidos 11620,64, kadangi tėvai už gruodžio mėnesį sumoka sausio mėn., 950 iš fizinių asmenų.**Įrengta pastato apsaugos sistema (7971), kurią įrengė UAB „Kotesa“ (darbų atlikimo sutartis 2021 m. rugpjūčio 19 d. Nr. 1908/21). Pastato apsaugą vykdo UAB „Ekskomisarų biuras“ (sutartis 2021 m. lapkričio 1 d. Nr. 5302697S). Iš Pakruojo rajono visuomenės sveikatos rėmimo specialiosios programos skirta 10 000 eurų. Šiomis lėšomis atnaujinti ir įsigyti nauji vaikų lauko žaidimų aikštelės įrengimai ir sukurta saugi aplinka, siekiant reguliuoti ugdytinių srautus.** **Įstaiga 2021 m. atnaujino senus 8 stacionarius ir vieną nešiojamą kompiuterius, įdėdama SSD diskus, atliko smulkius remonto darbus. Didelė pinigų suma (apie 8000 eurų) išleista mokyklinio autobuso IVECO DAYLY remontui.**Įstaigos internetinėje svetainėje [www.zeimelioddcazuoliukas.lt](http://www.zeimelioddcazuoliukas.lt) nuolat atnaujinama informacija, pateikiami naujausi teisės aktai ir dokumentai, informuojama apie įstaigoje vykdomas veiklas. Darželio grupės turi uždaras facebook‘ tėvų grupes. Žeimelio DDC facebook‘ paskiroje pateikiama informacija apie kultūrinę įstaigos veiklą. Veiklos viešinamos ir [www.pakruojis.lt](http://www.pakruojis.lt) svetainėje. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Metų užduotys (toliau – užduotys)** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 1.1. Parengti ir patvirtinti įstaigos 2022-2024 m. strateginį planą | Sėkmingai planuojama ir vykdoma įstaigos veikla | Parengtas ir patvirtintas įstaigos 2022-2024 m. strateginis planas | Strateginio 2022-2024 m. plano projektas parengtas, pateiktas svarstyti Centro tarybai ir bendruomenei, ruošiamas patvirtinimui |
| 1.2. Taikyti „Mokytojo profesinis tobulėjimas“ modelį. | Stiprės mokytojų profesinis veikimas kartu vaikų pažangai. Pedagogai gebės planuoti savo asmeninį ir profesinį tobulėjimą.Stiprės vadovų lyderystė tobulinant mokytojų profesinį kapitalą | Mokytojų tarybos ir metodinės grupės protokolaiParengti asmeninio tobulėjimo planai | Mokytojai pasirengę asmeninio tobulėjimo planus, jų įgyvendinimas aptartas mokytojų taryboje 2021-12-28 protokolo Nr. 2 |
| 1.3. Didinti kultūrinės veiklos prieinamumą, suburti naujus meno kolektyvus. | Naujo meno kolektyvų vadovo įdarbinimas. Veiks naujas meno kolektyvas | Priimtas darbuotojas. Veikia naujas meno kolektyvas | Nuo 2022-01-01 dirba naujas meno kolektyvo vadovas (direktoriaus 2021-12-31 įsakymas Nr. P-62. Suburtas kolektyvas – kapela. Renkama vaikų grupė instrumentiniam ansambliui.  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. nėra |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Inicijuotas mokytojo padėjėjo 0,5 etato steigimas.  | Prašymas Pakruojo rajono savivaldybės tarybai „Dėl mokytojo padėjėjo, atliekančio lydinčio asmens funkcijas, etato dalies skyrimo“ 2021-08-31 Nr. S-37, Pakruojo rajono savivaldybės tarybos 2021 m. rugsėjo 30 d. sprendimas Nr. T-251. Vykdoma priežiūra ir teikiama pagalba vaikams, vykstantiems mokykliniu autobusu. |
| 3.2. Inicijuotas spec. pedagogo 0,25 etato steigimas | Teikiama profesionali pagalba vaikams, turintiems didelių ir labai didelių specialiųjų ugdymosi poreikių. |